cyanic-selkie/wikianc huggingface dataset:
Anni Vuohijoki
Urheilu-ura
Vuohijoki ilmoitti helmikuussa 2023 lopettavan painonnostouransa lajin EM-kilpailuihin, jotka pidettiin 15.–23. huhtikuuta 2023.
Yksityiselämä
Vuohijoki on valmistunut rakennustekniikan diplomi-insinööriksi Tampereen teknillisestä yliopistosta ja lääkäriksi Oulun yliopistosta. Hän työskentelee liikunta- ja valmennusalan yrittäjänä ja asuu Oulussa.
Vuohijoki on julkisuudessa kertonut olleensa koulukiusattu ja kärsineensä veljensä väkivaltaisen kuoleman jälkeen posttraumaattisesta stressihäiriöstä ja vaikeasta masennuksesta.
Vuohijoki on kertonut julkisuudessa eläneensä avoimessa suhteessa ja eroavansa yrittäjämiehestään Sami Köngäksestä.
Berlinde De Bruyckere
Elämä ja ura
Berlinde De Bruyckere syntyi Gentissä ja opiskeli myös siellä LUCA School of Arts -taidekoulussa. Hänen ensimmäinen ryhmänäyttelynsä oli Gentissä vuonna 1986 ja yksityisnäyttelynsä Brysselissä 1988.
Vaikka De Bruyckere on työskennellyt aktiivisesti 1980-luvulta saakka, läpimurtonsa hän teki In Flanders Fields -museon tilausteoksella vuonna 2000. Hän nosti esille sodan viattomat uhrit, hevoset. Hän käytti kuolleita hevosia metaforana kärsimykselle ja elämän päättymiselle. De Bruyckere palasi aiheeseen kolme vuotta myöhemmin Venetsian biennaalissa. Sitä voidaan pitää hänen kansainvälisenä läpimurtona.
Vuonna 2013 De Bruyckere oli Belgian edustajana Venetsian biennaalissa, jossa oli esillä hänen teoksensa Kreupelhoit–Cripplewood, 2012–2013. Siinä jättiläsmäinen kaatunut jalava on maalattu lihaa jäljittelevin värein ja on siteissä kuin haavoittunut ruumis. Sillä De Bruyckere viittasi Venetsian suojeluspyhimykseen, Pyhään Sebastianukseen.
Tyyli
thumb|De Bruyckeren installaatio [[Sint-Truiden|sinttruidenilaisessa kirkossa.]] De Bruyckere käsittelee tuotannossaan elämää ja kuolemaa, ja hän haluaa taiteensa antavan myötätuntoa ja lohtua. Hevosen hän valitsi sodan mielettömyyden kuvaajaksi, koska sen ansiosta kuolema on teoksissa abstraktimmin esillä.
De Bruyckere on käyttänyt töissään vahaa vuodesta 1996 lähtien. Vahan lisäksi hän käyttää epoksia, köysiä ja naruja sekä käytettyä nahkaa tai tekstiilejä. Erilaisten pigmenttien avulla De Bruyckere muuttaa vahasta kalvakasta ihoa, jonka läpi näkyy häivähdyksiä verestä, suonista ja vammoista.
Yamashiomaru-luokka
Yamashiomaru-luokka oli Keisarillisen Japanin laivaston kolmen aluksen muodostama saattuetukialusluokka.
Apama
Apama voi tarkoittaa seuraavia henkilöitä:
Yleisödemokratia
Yleisödemokratia on kansanvallan muoto, jolle on ominaista poliittisten valintojen henkilöityminen. Yleisödemokratiassa poliittiset valinnat tehdään median poliittista johtajista välittämien mielikuvien perusteella. Yleisödemokratialle on tyypillistä, että puoluesamaistuminen heikentyy ja liikkuva äänestäminen lisääntyy.
Yleisödemokratian taustalla on kansanedustuslaitoksen sitoutuminen yhä enenevässä määrin ylikansallisiin regiimeihin. Tällöin korporatiivisen etujärjestöyhteydenpidon rinnalle tulee aikaisempaa enemmän muun kansalaistoiminnan näkökulmia.
Yleisödemokratian vaikutuksena puolueiden ulkopuolinen kansalaisjärjestötoiminta vaikuttaa aikaisempaa enemmän kansanedustuslaitoksen päätöksentekoon, ja poliittiset aloitteet tuodaan esille entistä enemmän mediassa.
Eva Isaksson
Eva Isaksson (s. 1953) on Helsingin yliopistossa Tähtitieteen kirjastonhoitaja ja tietokirjailija. Hän on tehnyt tutkielmansa Gunnar Nordströmistä.
Polttotaso
Polttotaso on pinta linssin takana, jolle kaikkien eri suunnista tulevien yhdensuuntaisten valonsädekimppujen suuntakohtainen polttopiste asettuu. Esimerkiksi kameran filmi tai kuvakenno on polttotasolla ja seuraa polttotasoa jos kameran fokus on äärettömässä. Toisinpäin, polttotasolla olevat valonlähteet aiheuttavat kukin yhdensuuntaisen valonsäteen linssin toiselle puolelle.
Myös linssin edessä on polttotaso, jos fokus on lähellä, ja silloin terävyysalue on välittömästi polttotason etu- ja takapuolella, ja sitä kauempana tai lähempänä on bokeh-ilmiö.
Vastaava asia on myös parabolisille peileille ja mikroaalto- ja satelliittiantenneille.
Cardinal_point_(optics)
Rafa Silva
Rafael Alexandre Fernandes Ferreira Silva, tunnetaan nimellä Rafa Silva tai Rafa (s. 17. toukokuuta 1993 Vila Franca de Xira, Portugali), on portugalilainen jalkapalloilija, pelipaikaltaan vasen laitalinkki. Hän edustaa Portugalin pääsarjassa pelaavaa Benficaa.
Silva siirtyi elokuussa 2016 Benficaan, jossa hän on pelannut kausina 2016–2020 myös Mestarien liigaa ja kausina 2019–2021 Eurooppa-liigaa Benfican pudottua ensimmäisellä kaudella Mestarien liigasta alkulohkon jälkeen ja karsiuduttua jälkimmäisellä siitä kokonaan pois. Silva teki Mestarien liigassa toistaiseksi ainoan maalinsa lokakuussa 2019 ranskalaisseura Lyonia vastaan. Portugalin liigassa hän on pelannut Benfican joukkueessa viiden kauden aikana 120 ottelua ja tehnyt niissä 34 maalia. Kaudella 2018–2019 hän oli 17 maalillaan liigan kolmanneksi paras maalintekijä. Hän voitti Portugalin-mestaruuden vuosina 2017 ja 2019 sekä Portugalin cupin vuonna 2017.
Silva on pelannut Portugalin maajoukkueessa vuodesta 2014 lähtien. Hän oli mukana MM-kilpailuissa 2014 ja EM-kilpailuissa 2016 mutta pääsi kentälle vain yhden ottelun loppuhetkiksi EM-kilpailuissa.
Kati Kaareskoski
Kati Kaareskoski (s. 11. kesäkuuta 1984) on turkulainen thainyrkkeilijä, joka edustaa Turku Thaiboxing Clubia. Ottelijanurallaan Kaareskoski on saavuttanut amatöörien Suomen, Euroopan ja maailmanmestaruuden painosarjassa -45 kiloa. 18 ottelustaan hän on voittanut 14 ja hävinnyt neljä kertaa. Kaareskosken valmentajana toimii Pasi Luukkanen.
Stratonike I
Stratonike I (k. 253 eaa.) oli makedonialainen prinsessa ja Persian kuningatar. Hänen isänsä oli Makedonian kuningas Demetrios I. Stratonike oli naimisissa Seleukos I:n ja myöhemmin tämän pojan Antiokhos I:n kanssa.
Stratoniken ja Seleukoksen avioliitto solmittiin vuonna 300 eaa. Samalla Demetrios ja Seleukos solmivat liiton. Vuonna 293/292 eaa. Demetrios ei kuitenkaan enää ollut uhka Seleukokselle. Antiokhos oli Seleukoksen ja hänen ensimmäisen vaimonsa Apaman poika. Kerrotaan että Stratonike ja Antiokhos rakastuivat toisiinsa. Seleukoksen kerrotaan luovuttaneen Stratoniken pojalleen vaimoksi julkisessa seremoniassa. Tämän jälkeen Antiokhos nimitettiin Seleukoksen valtakunnan itäisten maakuntien hallitsijaksi.
Stratonike oli ilmeisesti arvostettu nainen. Hänen tiedetään suosineen Atargaris-kulttia Hieropoliissa. Joonian liitto nimitti juhlan hänen mukaansa. Stratonike uhrasi Artemiille Sardiissa. Hänen tiedetään uhranneen useasti Apollonille Deloksella. Hänen kuolemansa vuonna 253 eaa. on yksi harvoista ei-kuninkaallisten henkilöiden kuolemista, jotka on kirjattu babylonilaisissa kronikoissa.
Lapset
Seleukoksen kanssa Stratonike sai tyttären Filan. Antiokhoksen kanssa Stratonike sai ainakin neljä lasta:
Uinti kesäolympialaisissa 2020 – naisten 200 metrin perhosuinti
Naisten 200 metrin perhosuinnissa Tokion kesäolympialaisissa 2020 kilpaillaan 27.–29. heinäkuuta 2021 Tokyo Aquatics Centressä.
Karsintarajan rikkoneet urheilijat
Tapahtumaan voi osallistua sellaiset urheilijat, jotka ovat rikkoneet ns. A-rajan eli olympialaisten karsintarajan. Samasta maasta saa osallistua kuitenkin korkeintaan kaksi urheilijaa yhdelle matkalle. Jos 878 uimarin kokonaisraja olympialaisten uintiin ei ole täyttynyt A-rajan rikkoneista uimareista, voi olympialaisiin päästä B-rajan, eli olympialaisten valintarajan, rikkoneet urheilijat. FINA kutsuu nämä urheilijat olympialaisiin.
Aikataulu
Ajat ovat Japanin aikaa (UTC+9).
Kaunastenlammi
Kaunastenlammi on Päijät-Hämeessä Iitissä, Perä-Mankalassa sijaitseva lampi.
Maantietoa
Lammen pinta-ala on 2,9 hehtaaria, se on 300 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 750 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Pyhäjärven alue (Kymijoki)ella (14.12), jonka Mankalan Arrajärven alueeseen (14.122) se kuuluu. Lammen vedenpinnan korkeus on 102,3 metriä mpy.
Veljestenlammi (Iitti)
Veljestenlammi on Kymessä Iitissä Kananojan kylän lähellä sijaitseva lampi.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Pyhäjärven alue (Kymijoki)ella (14.12), jonka Mankalan Arrajärven alueeseen (14.122) se kuuluu. Lammen vedenpinnan korkeus on 99,7 metriä mpy.
Yakuza: Like A Dragon (videopeli)
Yakuza: Like A Dragon on Ryū ga Gotoku Studion kehittämä ja Segan julkaisema roolipeli. Peli on julkaistu PlayStation 4:lle, Xbox Onelle ja Xbox Series X:lle sekä Microsoft Windowsille. Maaliskuussa 2021 peli julkaistiin myös PlayStation 5:lle.
Peli kuuluu Yakuza-sarjaan. Pelin siirtyminen vuoropohjaiseen taisteluun on suurimmista muutoksista aiempaan mutta muita muutoksia ovat täysin uusi joukko hahmoja sekä sijoittuminen Jokohamaan. Pelissä säilyvät sarjan monimutkaiset rikolliset salajuonet ja uskomattomat juonenkäänteet. Aiempien pelin Kazuma Kiryu nähdään esiintyvän pelissä eräänlaisena mentorihahmona.
Tarina
Peli alkaa fiktiivisessä Kamurochossa, jossa Ichiban Kasuga on alhaisen tason yakuza. Kasuga on liian kiltti gangsteriksi ja päätyy osoittamaan lojaaliuttaan klaanin patriarkalle ottamalla vastuun murhasta jota ei tehnyt. Kasuga päätyy istumaan 18 vuotta vankilassa, josta vapauduttaan hän on tyhjillä ja päätyy Jokohamaan.
Jokohamassa Kasuga tutustuu kodittomaan mieheen nimeltä Nanba, jonka hän pelasti ampumiselta Yakuza pomon Masumi Arakawalta. Kasuga ja Nanba tekevät pientä yhteistyötä jonkun aikaan, kun kuvioihin astuu entinen poliisi Koichi Adachi, jonka Kasuga tapasi vankilasta päästyään. Kolmikko hankkii töitä läheisestä hostess klubista, jossa he tekevät töitä jonkun aikaan, kunnes omistaja kuolee myöhemmin pimeissä olosuhteissa. Hautajaisissa he tutustuvat nuoreen naiseen nimeltä Saeko, joka liittyy Kasugan ryhmään.
Ryhmä aloittaa suuren työn, jossa he selvittelevät salaperäisiä asioita ja saavat vastaan enemmän vihollisia, kuten protestiryhmän Bleach Japan, jossa yhteistyötä tekee Kuvernööri Ryo Aoki, joka on todellisuudessa Masumi Arakawan poika Masato Arakawa.
Ryhmä saapuu myöhemmin Geomijul alueelle, jota johtaa Seong-Hui niminen nainen, ja häntä tukee Korealainen Joon-Gi Han. Nanba jättää ryhmän kuulessaan veljestään ja muut yrittävät saada hänet takaisin. Nanba liittyy myöhemmin takaisin ja Joon-Gi Han liittyy myös ryhmään.
Kasuga saa vielä yhden lisävahvistuksen, kun Liumang ryhmän johtaja Zhao liittyy mukaan. Ryhmä tunkeutuu sinä iltana Tojo klaanin alueelle, jossa Kasugan on tarkoitus tavata Masumin. Ryhmä kohtaa kaksi Yakuzan jäsentä: Majima Goron ja Saejima Taigan, jolloin he taistelevat päästäkseen Masumin luo. Masumi saapuu yhdessä Daigo Dojiman kanssa. Samalla selviää Kasugalle totuus hänen ampumisesta.
Wang Chunli
Wang Chunli (s. 10. elokuuta 1983, Jilin, Kiina) on kiinalainen ampuma- ja maastohiihtäjä.
Yakuza: Like A Dragon (videopeli)
Tarina
Myöhemmin Masumi Arakawa löydetään kuolleena ja Kasuga epäili ensiksi yakuzaa Ishioda, mutta sen todellisuudessa teki Yosuke Tendo.
Wang Chunli
Wang kilpaili Torinon olympialaisissa 2006 maastohiihdossa sijoittuen 10 kilometrin perinteisen hiihtotavan kilpailussa 18:nneksi ja yhdistelmäkilpailussa 21:nneksi. Lisäksi hän oli mukana Kiinan joukkueessa, joka sijoittui parisprintissä 13:nneksi ja viestissä 16:nneksi. Oberstdorfin MM-kilpailuissa 2005 hän oli henkilökohtaisella matkalla parhaimmillaan 26. yhdistelmäkilpailussa. Maastohiihdon maailmancupissa hän on sijoittunut parhaimmillaan 21:nneksi Changchunin sprinttikilpailussa maaliskuussa 2006.
Wang kilpaili ampumahiihdon MM-kilpailuissa ensimmäisen kerran Östersundissa 2008. Hän sijoittui yhteislähtökilpailussa 13:nneksi, takaa-ajossa 14:nneksi ja sprintissä 19:nneksi. Hän voitti maailmancupin sprinttikilpailun Östersundissa joulukuussa 2008. Sitä ennen hän ei ollut sijoittunut osakilpailuissa kertaakaan kymmenen parhaan joukkoon.
Vuoden 2010 Vancouverin olympialaisissa Wang jäi ampumahiihdon 15 kilometrin kisoissa 33:nneksi,10 kilometrin takaa-ajossa 34:nneksi ja 7,5 kilometrin sprinttikilpailussa 49:nneksi. Wang osallistui myös ampumahiihdon 4 x 6 kilometrin viestikilpailuun sijoittuen joukkueensa kanssa 8:nneksi.
Yakuza: Like A Dragon (videopeli)
Tarina
Aoki saapuu Millennium torniin ja kohtaa Kasugan kaksinkamppailussa. Aoki pakenee myöhemmin tornista ja kohtaa Kasugan avainlokero paikassa. Bleach Japan protestin johtaja Luke iskee Aokiin puukolla vatsaan ja kuolee.
Pelaaminen
Pelissä sanotaan olevan on vuoroin absurdeja kohtauksia ja vuoroin vilpittömiä surullisia kohtauksia.
Société Nationale de Radiodiffusion et de Télévision
Société Nationale de Radiodiffusion et de Télévision eli SNRT on Marokon julkisen palvelun yleisradioyhtiö.
Yakuza: Like A Dragon (videopeli)
Kehitys
Sarjan tuottajan Daisuke Saton mukaan Kasuga on erilainen päähenkilö kuin Kiryu: Kasuga on tunteikkaampi ja suorapuheisempi.
Pelin tunnuskappaleen ”Ichiban Uta” on tehnyt japanilainen reggae-yhtye Shōnan no Kaze.
Société Nationale de Radiodiffusion et de Télévision
Yleisradiolähetykset alkoivat Marokossa vuonna 1928 posti- ja lennätinlaitoksen alaisuudessa. Televisiolähetykset aloitettiin vuonna 1962, jolloin Radio Maroc sai nimen Radio Télévision Marocaine. Lähetysten sisältö oli maan hallituksen tiukassa valvonnassa. Ensimmäinen kaupallinen radioasema Médi 1 perustettiin 1980-luvun alussa ja kilpaileva televisiokanava 2M vuonna 1989. Valtion yleisradiomonopoli purettiin Marokossa ensimmäisenä arabimaana 2000-luvun alussa.
Yakuza: Like A Dragon (videopeli)
Vastaanotto
Peli on saanut The Guardianin arvostelussa neljä tähteä viidestä. Peliä on sanottu yhdeksi vuoden hauskimmista, joka voi olla toisinaan vulgaari.
Société Nationale de Radiodiffusion et de Télévision
Valtion omistama SNRT perustettiin uuden yleisradiolain myötä vuonna 2005. Se saa tulonsa valtiolta, mainoksista ja erityisestä yleisradioverosta.
Yakuza: Like A Dragon (videopeli)
Vastaanotto
Peli on saanut IGN:n arvostelussa arvosanaksi 7/10. Pelissä on värikäs vuoropohjainen taistelu, kiinnostavia hahmoja ja yksityiskohtainen asetelma jotka tekevät virkistävän erilaisen ja jännittävän pelin. Polunetsintäongelmat ja joukko kasvavia vaikeustason nousuja loppukappaleissa tekevät tarinan päättämisestä toistuvampaa tarpomista kuin aiemmissa peleissä.
Société Nationale de Radiodiffusion et de Télévision
Yhtiöllä on neljä kansallista radiokanavaa ja kymmenen alueradiota. Al Idaa Al Watania toimii arabiaksi, Chaine Inter ranskaksi ja Al Idaa Al Amazighia kolmella berberikielellä. Radio Mohammed VI du Saint Coran välittää koraanin luentaa ja uskonnollisia ohjelmia. Alueradiot sijaitsevat Agadirissa, Casablancassa, Dakhlassa, El Aaiúnissa, Fèsissä, Marrakechissa, Meknesissä, Oujdassa, Tangerissa ja Tétouanissa. Radiolähetykset tapahtuvat etupäässä ULA-alueella, mutta yhtiöllä on käytössä myös useita keskiaaltolähettimiä (MW). Lyhytaaltolähetykset (SW) loppuivat vuonna 2012.
Äijänlammi
Äijänlammi on Päijät-Hämeessä Iitissä, Säyhteellä sijaitseva lampi.
Maantietoa
Lammen pinta-ala on 1,0 hehtaaria, se on 150 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 450 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Pyhäjärven alue (Kymijoki)ella (14.12), jonka Mankalan Arrajärven alueeseen (14.122) se kuuluu. Lammen vedenpinnan korkeus on 99,9 metriä mpy.
Anglointialaiset
Anglointialaiset tarkoittaa Intiassa, Burmassa tai Pakistanissa asuvia ihmisiä, jotka ovat intialais-brittiläistä tai brittiläistä syntyperää. Alkuperäisessä historiallisessa merkityksessään anglointialaisilla tarkoitetaan vain Brittiläisessä Intiassa asuvia brittejä, mutta nykyään sillä tarkoitetaan myös etnisesti sekoittunutta intialais-brittiläistä väestöä, jonka äidinkieli on englanti.
Intian perustuslain artikla 366(2) määrittelee anglointialaisen "henkilöksi, jonka isä tai kuka tahansa esi-isä mieslinjassa on tai oli eurooppalaista syntyperää, mutta joka asui Intian alueella ja on tai oli syntynyt tämän alueella vakituisesti asuville vanhemmille, jotka eivät asuneet alueella väliaikaisesti."
Perustuslaki laajentaa käsitteen koskemaan myös muuta eurooppalaista syntyperää olevia intialaisia. Näin ollen se kattaa myös portugalilai sta, ranskalais ta ja hollantilais ta syntyperää olevat intialaiset.
Ennen Intian itsenäistymistä vuonna 1947 anglointialaiset muodostivat tärkeän väestöryhmän alueella. Vuoden 1947 puolesta miljoonasta anglointialaisesta oli jäljellä enää 150 000 vuonna 2010. Moni anglointialainen on muuttanut Britanniaan, Australiaan, Etelä-Afrikkaan, Uuteen-Seelantiin ja Yhdysvaltoihin.
Historia
Alun perin anglonintialaisilla tarkoitettiin Intiassa asuvaa brittiväestöä. Tämä alkuperäinen määritelmä on myös Intian perustuslaissa. Käsite kuitenkin laajeni kattamaan myös henkilöt, jotka olivat isänsä puolelta brittiläisiä ja äitinsä puolelta intialaisia. Alun perin etnisesti sekoittunutta brittiläis-intialaista väestöä kutsuttiin euraasialaisiksi, mutta nykyään puhutaan yleensä vain anglointialaisista.
Sukupolvien aikana anglointialaiset avioituivat keskenään muodostaen näin hiljalleen oman yhteisönsä ja kulttuurinsa. Anglointialainen keittiö, pukeutuminen, puhe ja uskonto erottivat anglointialaiset muusta väestöstä. He organisoivat oman englanninkielisen koulujärjestelmänsä, kulttuurielämänsä, kerhonsa ja järjestönsä, jotka järjestivät esimerkiksi säännölliset joulun ja pääsiäisen tanssiaiset. Tämä koulujärjestelmä, englantilainen kulttuuri ja kristinusko sitoivat yhteisöä ja pitivät sen tiiviinä.
Anglointialaisia rekrytoitiin erityisesti tullin, posti- ja lennätinlaitoksen, metsänhoidon, rautateiden ja opetustyön virkoihin, mutta heitä työskenteli myös muilla aloilla. Esimerkiksi Rudyard Kiplingin isä oli Bombayn taidekoulun rehtori ja George Orwellin isä virkamies oopiumivirastossa. Molemmat kirjailijat ovat kuvailleet teoksissaan anglointialaista elämää ja identiteettiä.
Alun perin vuoden 1813 asetus jätti anglointialaiset brittiläisen oikeusjärjestelmän ulkopuolelle ja Bengali jäi islamilaisen lain alaisuuteen. Anglointialaisilla ei siis ollut asemaa niiden joukossa, jotka heitä tuomitsivat. Vuonna 1821 nimimerkki "Käytännön uudistaja" ("Practical Reformer") julkaisi pamfletin "Ajatuksia siitä, kuinka parantaa indobrittien asemaa" ("Thoughts on how to better the condition of Indo-Britons"), jonka tarkoitus oli hälventää euraasialaisten kaupantekoa kohtaan tuntemia ennakkoluuloja. Tätä seurasi toinen pamfletti nimeltään "Vetoomus indobrittien puolesta" ("An Appeal on behalf of Indo-Britons"). Merkittävän Kalkutan euraasialaiset muodostivat Itä-Intian komitean tarkoituksenaan vedota Britannian parlamenttiin epäkohtien oikaisemiseksi. Ensimmäinen euraasialaisten edunajaja John William Ricketts lähti vapaaehtoisesti Englantiin asian eteenpäin viemiseksi. Hän palasi onnistuneelta matkaltaan Kalkuttaan Madraksen kautta suosionosoitusten kera. Huhtikuussa 1834 Intian hallitus velvoitettiin tarjoamaan virkoja anglointialaisille huhtikuussa elokuussa 1833 hyväksytyn lain perusteella.
Intian itsenäisyystaistelun aikana anglointialaiset jäivät ikävään välikäteen. Intialaiset nationalistit identifioivat anglointialaiset brittiläiseen siirtomaahallintoon. Anglointialaiset taas olivat lojaaleja brittiläiselle imperiumille, mutta pitivät samalla Intiaa kotimaanaan. Monet heistä eivät olleet edes koskaan nähneet Britanniaa.
Toisen vuosituhannen alussa anglointialainen kulttuuri on osoittanut heräämisen merkkejä. Kansainvälisiä anglointialaisia konferensseja on järjestetty ja väestöä koskevia kirjoja julkaistu. Viimeisin suuri anglointialainen tapaaminen (Anglo-Indian Reunion) järjestettiin Perthissä elo-syyskuussa 2010. Seuraava 9. Anglointialainen yhteenkokoontuminen on tarkoitus järjestää tammikuussa 2013 Kalkutassa.
Panhard-tanko
right|200px Panhard-tanko on auton alustassa käytetty tanko, jonka tarkoitus on välittää ajoneuvon kulkusuuntaan nähden sivuttaissuuntaisia voimia rungon ja jäykän akselin välillä siten, että rungon ja akseliston keskilinjan välinen etäisyys pysyy jotakuinkin vakiona. Samalla tanko kuitenkin sallii pystysuuntaisen, ajoneuvon jousituksesta johtuvan liikkeen. Tangon nimitys juontaa ranskalaisesta Panhard-merkkisestä autonvalmistajasta, jonka tuotteissa niitä ensimmäisenä käytettiin.
Panhard-tankoa käytetään usein kierre- tai ilmajousituksella varustettujen jäykkien taka-akselien yhteydessä, sillä nämä jousitustyypit eivät kykene välittämään sivuttaissuuntaisia voimia akselin ja rungon välillä, toisin kuin lehtijousitus, jolla varustetuissa akseleissa panhard-tankoa näkee vain poikkeustapauksissa. Tanko on nivelletty kummastakin päästä siten, että jousitus voi toimia häiriöttä.
pienoiskuva|oikea|Jäykkä akseli ja Panhard-tanko. Panhard-tangon etuna on edullinen hinta ja yksinkertainen rakenne. Haittana siinä on pienen sivuttaissuuntaisen liikkeen aiheuttaminen akseliston ja rungon keskilinjan kesken jouston aikana. Tämä johtuu tangon säteittäisestä liikeradasta koriin nähden. Ongelma on kuitenkin sitä pienempi mitä pidempää tankoa käytetään, eli mitä suurempi on liikeradan säde. Tankoa käytetään nykyään enimmäkseen henkilöautoa isommissa ajoneuvoissa.
Tomas Ek
Georg Tomas Bertel Ek (6. tammikuuta 1957 Helsinki – 2. toukokuuta 2020 Helsinki ) oli suomenruotsalainen radiotoimittaja ja muusikko.
Ekin ura muusikkona alkoi kun hän voitti koulukaverinsa Pasi Hiihtolan kanssa Nylands svenska ungdomsföreningin järjestämän kykyjenetsintäkilpailun bändisarjan. Parhaat pääsivät esiintymään televisioon, josta Kompass Recordsin Christian Schwindt keksi Ekin. Vuonna 1976 Ekin säveltämä ja Hiihtolan sanoittama ”Nuoruus” kuultiin Syksyn Sävelen satoa -ohjelmassa, ja se soi sen jälkeen myös radiossa. Ek lähti kuitenkin ensilevytyksen jälkeen opiskelemaan Helsingin yliopistoon.
Ek työskenteli vuodesta 1986 Yleisradion ruotsinkielisen radion toimittajana.
Vuonna 1993 hän näytteli yhdeksäsluokkalaisista ja heidän opettajistaan kertovassa tv-sarjassa "16". Siinä hän lauloi "Vi ska va vi" -dueton Ami Aspelundin kanssa.
Vuonna 2006 hän julkaisi mini-EP:n "Orfelino" ja 2017 Youtubessa laulun "Livet".
Tomas Ekin puoliso oli toimittaja Bettina Sågbom-Ek. Ekillä diagnosoitiin vuoden 2020 alussa syöpä ja hänet leikattiin, mutta hän menehtyi kahden suuren leikkauksen aiheuttamiin komplikaatioihin.
Holger Geschwindner
Holger Geschwindner (s. 9. joulukuuta 1945 Bad Nauheim) on saksalainen entinen koripalloilija, joka on toiminut koripallouransa jälkeen Dirk Nowitzkin henkilökohtaisena valmentajana.
Geschwindner pelasi koripalloa MTV Gießenin paidassa voittaen kolme Saksan mestaruutta. Lisäksi hän edusti USC Müncheniä, FC Bambergia, SSC Göttingeniä ja Saturn Kölniä. Urallaan Geschwindner edusti myös Saksan koripallomaajoukkuetta, jonka mukana hän oli vuoden 1972 olympialaisissa. Kisoissa hän toimi joukkueensa kapteenina. 42-vuotiaana Geschwindner lopetti koripallouransa.
Vuonna 2006 Geschwindner oli syytettynä veronkierrosta.
Kaka (lintu)
Kaka (Nestor meridionalis) on Uudessa-Seelannissa elävä uudenseelanninpapukaijalaji.
Koko ja ulkonäkö
Kaka on noin 45 cm pitkä ja yli puoli kiloa painava kookas lintu, jolla on pääosin ruskea höyhenpuku. Sen otsa ja päälaki ovat vaaleat ja korvan peitinhöyhenet kellahtavat. Vatsapuoli, pyrstön alapuoli ja niska ovat viininpunaisia. Voimakas nokka on ruskeahtavan harmaa, iiris tummanruskea ja koivet tumman harmaat. Koiraan ylänokka on pidempi kuin naaraan. Nuori lintu muistuttaa muuten aikuista mutta sen alanokan tyvi on keltainen.
Dougouolo
Dougouolo on maalaiskunta ja sen keskuskylä Ségoun alueen Blan piirissä Malissa. Se sijaitsee Banijoen eteläpuolisella tasangolla 25 kilometriä Blasta itään. Kunnassa on 8 700 ja keskuskylässä 4 500 asukasta (vuonna 2009).
Kaka (lintu)
Esiintyminen
Kakat elävät Uuden-Seelannin molemmilla pääsaarilla sekä joillakin pääsaarten läheisillä saarilla. Nimialalaji meridionalis elää Eteläsaarella ja Stewart Islandilla, alalaji septentrionalis Pohjoissaarella. Se on elänyt myös Chathamsaarilla, josta on löydetty fossiileja. Lajin populaation koko on vähemmän kuin 10 000 yksilöä. Pääosa kannasta elää nykyisin pienillä saarilla ja pääsaarilla elää tuskin puolia koko kannasta. Kaka on hyvin harvinainen lemmikkilintuna.
Dougouolo
Dougouolon kunta rajoittuu koillisessa Blan piirin Kemenin, kaakossa Samabogon, lounaassa Somasson ja luoteessa Blan kuntiin.
Kaka (lintu)
Elinympäristö
Kakat asuvat alavien maiden metsissä. Ne ovat uhanalaistuneet metsien hakkuiden, metsästyksen ja vieraiden lajien aiheuttamien pesimätuhojen takia.
Dougouolo
Entisestä Blan arrondissementista erotettuun kuntaan kuuluu kuusi kylää. Asukkaat ovat etupäässä miniankoja, bambaroita ja fulbeja. Vallitseva uskonto on islam.
Kaka (lintu)
Lisääntyminen
Lisääntymiskausi on syyskuusta maaliskuulle. Pesä on suuren puun kolossa ja pari käyttää sitä vuodesta toiseen. Naaras munii 2–5 munaa, tavallisesti neljä, ja hautoo niitä kolmesta neljään viikkoon. Molemmat emot huolehtivat poikasista, jotka lähtevät pesästä 9–10 viikon ikäisinä. Poikaset itsenäistyvät vasta noin seitsemän kuukauden ikäisinä.
Dougouolo
Dougouolon ohi kulkee Ségoun, Blan ja Sanin yhdistävä maantie RN6. Paikallisia elinkeinoja ovat maanviljely, karjanhoito, käsityöammatit ja kaupankäynti. Tärkeimmät viljelykasvit ovat hirssi, durra, puuvilla, maapähkinä, lehmänpapu ja maissi. Kotieläimiä ovat naudat, lampaat, aasit, siat ja vuohet. Dougouolossa pidetään viikoittain tärkeät markkinat. Palveluihin kuuluvat viisi alakoulua, yläkoulu, kaksi koulutus- ja kehittämiskeskusta (CED) sekä terveyskeskus. Vesihuolto kattaa 93 % tarpeesta.
Kaka (lintu)
Ravinto
Kakat syövät siemeniä, hedelmiä, marjoja, kukkia ja silmuja, mettä sekä hyönteisiä ja niiden toukkia. Kaka syö hedelmää pitäen siitä jalallaan kiinni.
Joonas Järvelä
Joonas Järvelä (6. lokakuuta 1881 Korpilahti – 25. lokakuuta 1965 Helsinki) oli suomalainen maalarimestari ja maalitehtailija.
Järvelän vanhemmat olivat itsellinen Niklas Eliaanpoika ja Eriikka Kallentytär. Hän pääsi kansakoulusta 1895 ja opiskeli sitten Ateneumin keskuskoulussa 1903 suorittaen maalarinopin Salomo Wuorion maalausliikkeessä 1904.
Järvelä harjoitti omaa maalarinliikettä Helsingissä 1908–1931. Vuonna 1923 hän perusti Helsinkiin lakka- ja maalitehtaan, josta muodostettiin vuonna 1933 osakeyhtiö nimeltä J. Järvelän Lakka- ja Väritehdas Oy (vuodesta 1943 Järvelän Tehtaat Oy). Tehdas oli 1920-luvulla Uudenmaankatu 33:ssa ja 1930-luvulla se siirrettiin Elimäenkatu 15:een. Työntekijöitä oli 1928 80 ja 1930-luvulla 15. Järvelä oli yhtiön enemmistöosakas sotavuosiin saakka, jolloin hänet syrjäytettiin yrityksestä. Järvelä työskenteli tämän jälkeen kansanhuoltoministeriössä käsitellen muun muassa maalialan raaka-ainekysymyksiä.
Järvelä kirjoitti maalausta käsitteleviä artikkeleita ja laati alan oppimateriaaleja. Hän oli mukana aktiivisesti vuonna 1930 avatun Helsingin Maalariammattikoulun perustamisessa. Järvelä oli maalarinaineopin opettajana Ateneumissa vuodesta 1927 ja maalariammattikoulussa vuodesta 1930 sekä molemmissa paikoissa värikemian opettajana vuodesta 1932. Järvelä oli Suomen maalarintyönantajain liiton hallituksen ja Käsityö- ja pienteollisuuden harjoittajien yhdistyksen johtokunnan jäsen sekä Maalarilehden johtokunnan jäsen ja toimittaja.
Järvelän Tehtaat Oy alkoi rakentaa 1945 suurta tehdasta Kolhoon. Tehdas aloitti toimintansa 1948, mutta jo seuraavana yhtiö meni konkurssiin ja sen omaisuus huutokaupattiin. Tuko osti 1950 Kolhon tehtaan ja piti siellä Maaliteollisuus Oy:n nimellä maali- ja maaliöljytehdasta. Maaliteollisuus Oy myytiin vuonna 1965 Winter Oy:lle, joka lopetti tehtaan 1967.
Teoksia
Nimellä J. Järvelä :
Ryū ga Gotoku Studio
Ryū ga Gotoku Studio on sisäinen videopelistudio Segan CS1 R&D -divisioonassa tuottaen pääsääntöisesti Like a Dragon-pelejä vuonna 2012 julkaistusta Yakuza 5:stä alkaen. Se sai alkunsa Sega CS1 R&D:n sisällä heti Yakuza: Dead Soulsin kehityksen jälkeen. Ensimmäinen peli, joka käytti studion logoa oli Japanissa helmikuussa 2012 julkaistu Binary Domain.
Yhden päähenkilön, Masayoshi Yokoyaman, mukaan studio ei ole organisoitu yhtiö vaan ”konsepti” tai ”tuotantotiimi”.
Erwin Schulhoff
pienoiskuva|Erwin Schulhoff (vasemmalla) ja tanssija [[Milča Mayerová suunnilleen vuonna 1931.]] Erwin Schulhoff (8. kesäkuuta 1894 Praha – 18. elokuuta 1942) oli tšekkiläinen säveltäjä. Hänellä oli musikaalinen suku, johon kuuluivat muiden muassa pianovirtuoosi, säveltäjä Julius Schulhoff ja viulisti Heinrich Wolff. Hän opiskeli Prahan konservatoriossa vuoteen 1906 ja jatkoi pianonsoiton opintoja Wienissä vuoteen 1908. Vuoteen 1910 Schulhoff opiskeli pianonsoittoa, teoriaa ja sävellystä Max Regerin johdolla Leipzigissa. Vielä tämän jälkeen hän sai Kölnissä opetusta pianonsoitossa, sävellyksessä ja orkesterinjohdossa.
Schulhoff palveli ensimmäisessä maailmansodassa.
Schulhoffin musiikissa on kuultavissa muun muassa Richard Strauss -vaikutteita. Hänellä oli tiiviit yhteydet toiseen Wienin koulukuntaan ja myös dadaistitaiteilijoihin. Säveltäjä meni vuonna 1921 naimisiin Alice Libochowitzin kanssa ja muutti vuonna 1922 Berliiniin. Schulhoff oli juutalainen kommunisti ja pyrki toisen maailmansodan aikana Neuvostoliittoon pakoon, mutta joutui keskitysleirille Theresienstadtiin, jossa kuoli tuberkuloosiin.
Schulhoff hyödynsi musiikissaan jazzia. Hänen teoksiinsa lukeutuu ooppera Flammen (1929/32).
Red Star OS
thumb|220px|Red Star OS:n työpöytä thumb|220px|Red Star 3.0.
Red Star OS:n kehitystyö aloitettiin vuonna 2006, ja sen tarkoituksena on luoda "kansallisia perinteitä kunnioittava" Linux-jakelu. Red Star OS:n laitevaatimukset ovat Pentium III 800 MHz, 256 megatavua keskusmuistia ja kolme gigatavua kiintolevytilaa. Jakelussa on mukana varusohjelmina Open Office -toimistosovelluspaketti, K3b-polttosovellus ja Firefoxiin perustuva selain Naenara ('isänmaa'). Käyttöjärjestelmä on oloutettu(?) ja ohjelmista käytetään omakielisiä nimiä. Red Star OS on saatavilla ainoastaan korean kielellä.
Red Star OS:n selaimella ja sen hakukoneella, Naenara BBS:llä, pääsee Pohjois-Korean sisällä vain suljettuun intranetiin, jota kutsutaan nimellä Kwangmyong. Pääsy maailmanlaajuiseen avoimeen Internet-verkkoon on hyvin rajattu.
Red Star OS:n versio 3.0 julkaistiin vuonna 2013. Tämä versio käyttää työpöytää, joka muistuttaa ulkoisesti Applen OS X:ää.
Kelpo Vohlonen
Kelpo Hyvä Vohlonen (myös muodossa Wohlonen; 16. lokakuuta 1879 Orimattila – 18. tammikuuta 1965 ) oli suomalainen painija ja maanmittausinsinööri. Hän lukeutui 1900-luvun alussa Suomen ensimmäisiin huippupainijoihin, saavuttaen urallaan yhden Suomen mestaruuden, yhden SM-hopean sekä kaksi SM-pronssia.
Elämä
Vohlonen syntyi Orimattilan Kuivannon kylässä viisilapsiseen perheeseen. Hänen sisaruksistaan tunnettuja ovat keksijä Tuomas Vohlonen sekä Oma Eeva Vohlonen, joka oli ensimmäinen agrologin tutkinnon suorittanut suomalainen nainen. Vohlosen perhe joutui pian muuttamaan Ruokolahdelle, josta käsin lapset kävivät keskikoulun Lappeenrannassa ja myöhemmin suorittivat ylioppilastutkintonsa Viipurissa. Kelpo ja Tuomas Vohlonen opiskelivat tämän jälkeen maanmittausinsinööriksi Helsingin Polyteknillisessä opistossa. Kelpo Vohlonen työskenteli valmistuttuaan pitkään maanmittarina Porissa, jossa hän muiden töidensä ohessa suunnitteli muun muassa Tiilimäen urheilukentän. Vohlosen tytär avioitui vuonna 1935 maantieteilijä Auvo Säntin kanssa.
Painisaavutukset
Painiurallaan Kelpo Vohlonen edusti Helsingin Atleettiklubia sekä myöhemmin Porin Voimailun Ystäviä. Helsingissä hän oli olympiavoittaja Verner Weckmanin valmennettavana ja voitti kreikkalais-roomalaisen painin raskaan sarjan Suomen mestaruuden vuonna 1903, avoimen sarjan SM-pronssia 1902 sekä raskaan sarjan pronssia 1906. Porin vuosinaan Vohlonen saavutti vielä 1910 raskaan keskisarjan SM-hopeaa tulevan olympiamitalistin Alppo Asikaisen jälkeen.
Vuonna 1939 ilmestyi Eino ”M-o-n-i” Soinion teos Suomalaisia mestaripainijoita – Carl Allénista Väinö Kokkiseen, jonka kymmenestä artikkelista yksi käsittelee Kelpo Vohlosen uraa.
Tomas Westerlund
Tomas Westerlund (s. 28. tammikuuta 1992 Heinola) on suomalainen jääkiekkovalmentaja. Hän toimii Mestis-joukkue Kiekko-Espoon päävalmentajana.
Pelaajana
Westerlund on edustanut pelaajaurallaan Kouvolan KooKoota ja Forssan Palloseuraa.
Valmentajana
Westerlund toimi kausilla 2014–2016 videovalmentajana Helsingin Jokereissa. Tämän jälkeen hän siirtyi kaudeksi 2016–2017 apuvalmentajaksi Jokereiden A-junioreihin.
Kaudella 2017–2018 Westerlund toimi KHL-joukkue Salavat Julajev Ufan videovalmentajana.
Vuosina 2018–2022 Westerlund valmensi ja toimi pelaajakordinaattorina Mestis-joukkue KeuPa HT:ssa. Kaudella 2018–2019 Keupa HT voitti hopeaa ja kaudella 2020–2021 Westerlund palkittiin vuoden valmentajaksi.
Tammikuussa 2022 Westerlund valittiin Kiekko-Espoon päävalmentajaksi.
Perhe
Tomas on jääkiekkovalmentaja Erkka Westerlundin poika.
Tanskalainen keittiö
thumb|Tanskalaisia kala- ja äyriäisvoileipiä. Tanskalainen keittiö on Tanskan pienuudesta johtuen varsin yhtenäinen, eikä paikallisia erikoisuuksia juurikaan ole. Tanskalaiset tunnetaan erityisesti mieltymyksestään sianlihaan, mutta myös meren antimet ovat maassa suosittuja. Tanskan suosituin ruokalaji on kuitenkin tanskalainen voileipä eli smørrebrød.
Bornholmin saarella tuotetaan toukokuun ja lokakuun välillä tanskalaista savusilliä (røget sild). Savusilli syödään usein fileoituna sipulin, ruohosipulin, pienten retiisien ja raa'an munankeltuaisen kera. Ankerias oli ennen vanhaan tanskalaisten arkiruokaa, mutta nykyisin se on harvinainen ja kallis herkku. Tanskan kalansaaliit ovat hyvin runsaat, mutta suurin osa kalasta menee vientiin, vaikka kalaruoat ovatkin viime vuosina kasvattaneet Tanskassa suosiotaan.
Tanskalaiset kuuluvat Euroopan innokkaimpiin sianlihansyöjiin, ja karjankasvatus onkin Tanskan tärkeimpiä elinkeinoja. Tanskalaiset päällystävät maailmankuulut voileipänsä usein paksulti makkaralla, kalalla tai juustolla, mutta päällysteinä voidaan käyttää mitä tahansa muutakin ruoka-ainetta. Leipä on yleensä ruisleipää, ja se sivellään voilla tai laardilla.
Tanskalaiset juovat paljon olutta, vaikka maassa on korkea olutvero. Tanskalainen olut valmistetaan ohramaltaasta, riisi- tai maissitärkkelyksestä sekä humalasta, ja se on vaaleaa ja melko mietoa. Tanskan tunnetuin ja sikäläisiä markkinoita lähes täysin hallitseva olutmerkki on Carlsberg.
Tanskassa kertoman mukaan vuoden 1860 paikkeilla keksitty viineri on kansainvälisesti tunnettu tanskalainen herkku. Viineritaikinasta leivotaan pienten leivonnaisten lisäksi myös voikakkua (smørkage), joka täytetään voikreemillä ja mantelimassalla ja koristellaan rusinoilla, sukaatilla ja sokerikuorrutteella. Tanskalaiset nauttivat usein myös rinkeleitä (kringle), pormestarinpitkoja (borgmesterstang) ja rengaskakkuja (kransekage).
Preeria-avosetti
Preeria-avosetti (Recurvirostra americana) on pohjoisamerikkalainen kahlaaja. Sen elinympäristö käsittää Kanadan ja Yhdysvaltain Keski-Lännen ja länsirannikkoa. Se talvehtii muun muassa Kaliforniassa, Meksikossa ja Teksasissa. Lajin holotyypin kuvaili Johann Friedrich Gmelin 1789.
Unterniskanjoki
Unterniskanjoki on Vuoksen vesistöön kuuluva joki Imatralla Etelä-Karjalassa Suomessa ja Leningradin alueella Venäjällä. Se saa alkunsa Immalanjärvestä Imatralla Suomessa ja laskee Vuokseen Ensossa Venäjällä.
Unterniskanjoki ei ole Immalanjärven alkuperäinen lasku-uoma. Alun perin Immalanjärvi laski Vuokseen Tainionkosken alapuolella. Lasku-uoman suunta käännettiin vuonna 1894 osana Vuoksen vesivoiman rakentamiseen valmistautumista ja kun Immalanjärven pintaa haluttiin laskea sen läheltä kulkemaan suunnitellun rautatien rakennustöiden helpottamiseksi.
Suomen valuma-aluejaossa joki luetaan Immalanjärven valuma-alueeseen (4.192), joka on osa Vuoksen aluetta (4.19), joka edelleen luetaan Suur-Saimaan alueeseen (4.1) Vuoksen vesistössä (4).
Nimi "Immalanjärven valuma-alue" vesistön osa-alueen nimenä on epätarkka, koska todellisuudessa kyseessä on Unterniskanjoen valuma-alue. Koko Unterniskanjoen valuma-alueen pinta-ala on 119,1081 km².
Lähteet
'
Tšekin naisten jalkapallomaajoukkue
Tšekin naisten jalkapallomaajoukkue edustaa Tšekkiä jalkapallon naisten maajoukkuetasolla. Joukkuetta hallinnoi Tšekin jalkapalloliitto. Se ei ole koskaan itsenäisyytensä aikana selviytynyt lajin arvokisoihin. Osana Tšekkoslovakiaa joukkue ei saanut osallistumisoikeutta vuosina 1984-1993.
Tšekin sijoitus FIFA:n kansainvälisessä rankingissa on 29:s maaliskuussa 2019.
Blake Lizotte
Blake Lizotte (s. 13. joulukuuta 1997 Lindstrom, Minnesota, Yhdysvallat) on yhdysvaltalainen jääkiekkoilija, joka pelaa Los Angeles Kingsissä. Lizotte on pelipaikaltaan keskushyökkääjä.
Sittard-Geleen
Sittard-Geleen on kunta Limburgin provinssissa, Alankomaissa. Asukkaita kunnassa on 95 687 (30.6.2008) ja väestötiheys on 1 210 as./km². Kunnan pinta-ala on 80,62 neliökilometriä, josta vettä on 1,53 km². Sittard-Geleenin pormestarina toimii Sjraar Cox.
Sittard-Geleenin naapurikunnat ovat Echt-Susteren pohjoisessa, Selfkant (Saksassa) idässä, Schinnen kaakossa, Beek etelässä, Stein lounaassa, Dilsen-Stokkem (Belgiassa) lännessä ja Maaseik (Belgiassa) luoteessa.
Sittard-Geleenin yhteistyökaupunki on Böblingen Baden-Württembergin osavaltiossa, Saksassa.
Asutuskeskukset
Lisäksi Sittard-Geleenin kuntaan kuuluvat seuraavat kylät :
thumb|left|250px|Kartta Sittard-Geleenin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Kuuluisia asukkaita
thumb|230px|Kirkko Limbrichtissä
Tiilimäen urheilukenttä
Tiilimäen urheilukenttä oli Porin Tiilimäelle vuonna 1909 rakennettu kaupungin ensimmäinen urheilukenttä. Se palveli Porin urheilun päänäyttämönä aina vuoteen 1935 saakka, jolloin valmistui nykyaikaisempi ja suurempi Herralahden kenttä. Tiilimäen urheilukentällä järjestettiin muun muassa yleisurheilun Kalevan kisat vuonna 1915. Nykyään sen paikalla toimii huoltoasema.
Historia
Tiilimäen urheilukentän rakentaminen liittyy aikakauteen, jolloin Suomessa käynnistyi organisoitu urheilun kilpailutoiminta. Urheiluharrastuksen edistämisessä nähtiin erityisesti kansanterveydellisiä, mutta vuonna 1896 ensimmäistä kertaa järjestettyjen nykyaikaisten olympiakisojen myötä myös poliittisia etuja, kun Venäjän vallan alaisuudessa ollut maa halusi profiloitua itsenäisenä kansakuntana. Lisäksi urheilu muuttui 1900-luvun alkuvuosina aikaisemmin pelkästään ylempien kansankerrosten huvista myös työväestön harrastukseksi. Samoihin aikoihin Tiilimäen urheilukentän kanssa valmistuivat muun muassa Väinölänniemen kenttä Kuopioon vuonna 1906, Pyynikin urheilukenttä Tampereelle 1908 sekä Eläintarhan kenttä Helsinkiin 1910, Turun Urheilupuistossa puolestaan oli kilpailtu jo 1890-luvulta lähtien.
Kotojärvi (Iitti, Säyhtee)
Kotojärvi on Päijät-Hämeessä Iitissä, Säyhteellä sijaitseva järvi.
Maantietoa
Järven pinta-ala on 62 hehtaaria, se on 1,4 kilometriä pitkä ja 650 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 1,5 miljoonaa kuutiometriä eli 0,0015 kuutiokilometriä. Sen keskisyvyys on 2,4 metriä ja suurin syvyys on 3,7 metriä. Sen rantaviivan pituus on 4,2 kilometriä. .
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Pyhäjärven alue (Kymijoki)ella (14.12), jonka Mankalan Arrajärven alueeseen (14.122) se kuuluu. Järven vedenpinnan korkeus on 74,1 metriä mpy.
This Is It (kappale)
This Is It on Michael Jacksonin ja kanadalaisen laulaja Paul Ankan kirjoittama kappale. Kappale julkaistiin This Is It -kokoelma-albumin mukana vuonna 2009, pari päivää ennen Michael Jackson's This Is It -elokuvan ensi-iltaa. Kappaleen ensi-ilta oli 12. lokakuuta 2009, jolloin se julkaistiin Jacksonin virallisilla kotisivuilla.
Uinti kesäolympialaisissa 2020 – miesten 200 metrin sekauinti
Miesten 200 metrin sekauinnissa Tokion kesäolympialaisissa 2020 kilpaillaan 28.–30. heinäkuuta 2021 Tokyo Aquatics Centressä.
Aikataulu
Ajat ovat Japanin aikaa (UTC+9).
Danielle Carruthers
Danielle Carruthers (s. 22. joulukuuta 1979) on yhdysvaltalainen pila-aitajuoksija.
Carruthers saavutti NCAA:n mestaruuskilpailuissa neljä hopeaa: ulkoradoilla 100 metrin aitajuoksussa 2001 ja 2003, sisäradoilla 60 metrin aitajuoksussa 2002 ja 2003. Hän voitti Yhdysvaltojen-mestaruuden 100 metrin aitajuoksussa 2005 ja 2006. Moskovan sisäratojen MM-kilpailuissa 2006 hän sijoittui 60 metrin aitajuoksussa neljänneksi ennätyksellään 7,88. Yhdysvaltojen-hallimestaruuskilpailuissa hän sai 60 metrin aitajuoksussa hopeaa 2007.
Carruthers sijoittui toiseksi Yhdysvaltojen-mestaruuskilpailujen 100 metrin aitajuoksussa 2011. Saman vuoden Daegun MM-kilpailuissa hän sai hopeaa ennätyksellään 12,47.
Aninkaisten Kiinteistövälitys
Aninkaisten Kiinteistövälitys Oy:n pääkonttori sijaitsee Turussa, jossa työskentelee noin 20 välittäjää. Emoyhtiön toimipisteiden lisäksi on valtakunnallisesti toistakymmentä franchising-periaatteella toimivaa toimipistettä.
Historia
Vuonna 1998 Aninkaisten kiinteistövälityksessä aloittanut Jethro Rostedt osti yrityksen vuonna 2004. Rostedt oli Aninkaisen toiminnassa mukana 2021 saakka.
Yritys lisäsi vuonna 2008 välittäjiensä määrää 13 välittäjästä 19:ään ja avasi uuden toimipisteen Martinkadulle. Asuntojen myynti supistui koko Suomessa, mutta Aninkaisten Kiinteistövälitys pyrki lisäämään toimeksiantoja muun muassa rakentamalla perinteisen asuntokaupan rinnalle toimintaa nettiin nimelle Aninkainen Plus, johon koottiin paikallisia asuntoalan palveluyrityksiä.
Vuonna 2012 yrityksen liikevaihto liikevaihto kasvoi 26 prosenttia ja oli 2,1 miljoonaa euroa. Yritys avasi toimiston Tampereelle.
Seuraavana vuonna 2013 Aninkaisten Kiinteistövälitys Oy avasi toimiston kauppakeskus Myyrmannissa. Aiemmin yritys oli välittänyt pääkaupunkiseudulla toimitiloja, mutta tällöin mukaan tuli myös asunnonvälitys.
Verkatehtaanpuisto
thumb|Verkatehtaanpuiston rantapromenadia kesällä 2013. Kuva on otettu Hämeensillalta kohti etelää. thumb|Puisto ja verkatehdas vuonna 1953. Verkatehtaanpuisto on Tampereen keskustassa Hämeensillan ja Hatanpään valtatien vieressä sijaitseva puisto, joka on valmistunut vuonna 1900. Verkatehtaanpuisto, Koskipuisto ja Työnpuisto muodostavat Tammerkosken itärannalle historiallisten keskustapuistojen ketjun. Ne ovat osa Tammerkosken kansallismaisemaa ja valtakunnallisesti merkittävää rakennettua kulttuuriympäristöä.
Puistossa on Yrjö Liipolan pronssiveistos Paimenpoika (1947). Kaupunki on saanut sen lahjaksi Tampereen Verkatehtaalta. Veistos sijoitettiin aluksi Koskipuiston keskiosaan, mistä se siirrettiin nykyiselle paikalleen vuonna 1965.
Weird Tales of the Ramones
Weird Tales of the Ramones on vuonna 2005 julkaistu Ramonesin boksi, johon sisältyy kolme CD:tä, yksi DVD ja 52-sivuinen lehtinen. Boksi on Johnny Ramonen tuottama.
Sinihirwi
Sinihirwi on etnorock-yhtye Poropetran esikoisalbumi, joka julkaistiin vuonna 2007.
Team LCR
Team LCR on italialaisen Lucio Cecchinellon perustama ratamoottoripyöräilytalli. Se kilpailee MotoGP luokassa nimellä LCR Honda. Talli aloitti kilpailemisen 125 kuutioisten sarjassa 1996 aina vuoteen 2004 saakka ja myöhemmin 2002–2007 myös 250 kuutioisissa. Tallin paras saavutus on Casey Stonerin toinen sija kaudella 2005 250 kuutioisten sarjassa.
Sinkolo
Sinkolo on maalaiskunta ja sen keskuskylä Sikasson alueen Koutialan piirissä Malissa. Se sijaitsee 45 kilometriä Koutialasta etelään. Kunnassa on 12 400 ja kylässä 3 000 asukasta (vuonna 2009).
Sinkolon kunta rajoittuu koillisessa Koutialan piirin Kapalan ja Koloniguén, kaakossa Goudié Sougounan ja Diouradougou Kafon, luoteessa Zangasson ja lounaassa Sikasson piirin Kouoron kuntiin. Maisemaa leimaavat tasangot ja laaksot. Pysyviä vesistöjä ei ole. Kasvillisuus on metsäsavannia.
Kuntaan kuuluu yhdeksän kylää. Asukkaat ovat etupäässä miniankoja. Lisäksi on bambaroita, fulbeja ja dogoneja.
Seudun pääelinkeino on maatalous. Tärkeimmät viljelykasvit ovat puuvilla, maissi, hirssi, durra, maapähkinä, riisi ja soija. Kotieläimiä ovat naudat, lampaat, vuohet, aasit, vähäisessä määrin siat sekä siipikarja.
Selkojärvi
Selkojärvi on Päijät-Hämeessä Iitissä, Säyhteellä sijaitseva järvi.
Maantietoa
Järven pinta-ala on 58 hehtaaria, se on 1,5 kilometriä pitkä ja 700 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 1,7 miljoonaa kuutiometriä eli 0,0017 kuutiokilometriä. Sen keskisyvyys on 3,0 metriä ja suurin syvyys on 4,6 metriä. Sen rantaviivan pituus on 4,1 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Pyhäjärven alue (Kymijoki)ella (14.12), jonka Mankalan Arrajärven alueeseen (14.122) se kuuluu. Järven vedenpinnan korkeus on 74,1 metriä mpy.
Omakosto
Omakosto oli aikaisemmin hyväksytty oikeudellinen menettely, jossa vääryyttä kärsinyt henkilö tai hänen sukunsa kostamalla pyrki hankkimaan hyvitystä oikeudenloukkaajalta tai tämän suvulta. Henkirikos tai ruumiillisen koskemattomuuden loukkaus kostettiin suorittamalla verikosto.
Carl McCunn
Carl McCunn (1946–1981) oli yhdysvaltalainen luontokuvaaja.
Tausta
McCunn syntyi Länsi-Saksassa, missä hänen isänsä Donovan McCunn palveli armeijassa. . McCunn valmistui 1964 high schoolista. Pian hän liittyi laivastoon, josta erosi 1969. Vuonna 1970 McCunn muutti Anchorageen Alaskaan.
Kohtalokas kuvausretki
Lentäjä jätti vuonna 1981 McCunnin lentokoneesta seudulle, jossa hän oli vuonna 1976 ollut Brooksvuorilla. Paikka on noin 360 kilometriä Fairbanksista koilliseen. McCunn uskoi, että lentäjä noutaisi hänet syksyllä, mutta hän oli unohtanut sopia lentäjän kanssa noutoajan. Hän odotti turhaan lentokonetta elokuun alussa. Elokuun puolivälissä oli jo selvää, ettei lentäjä tulisi. McCunn alkoi metsästää mukanaan olleilla aseilla lintuja ja koetti kuivata pyydystämänsä karibun lihaa.
McCunn oli varmuuden vuoksi lähettänyt muutamalle ystävälleen ja isälleen kartat sijainnistaan. McCunnin isä ei kuitenkaan tiennyt, milloin hänen poikansa oli määrä palata retkeltä. McCunn näki elokuun lopussa poliisin lentokoneen, jolle hän heilutti laukkuaan. Poliisi ei ymmärtänyt rajusti laukkuaan heiluttaneen McCunnin olleen hädässä, varsinkin kun kolmannella ylilentokerralla McCunn käveli ripeästi kohti telttaansa. Jostain syystä McCunn ei siirtynyt noin kahdeksan kilometrin päässä olevaan metsästysmajaan, jonka paikan poliisi oli näyttänyt McCunnille kartalta antaessaan tälle tämän lähtiessä neuvoja.